gl gl gl it gl ca gl gl gl gl gl gl gl gl gl gl gl gl gl gl gl gl gl gl gl gl gl gl gl it gl en gl gl gl gl gl gl gl gl gl gl gl gl gl fr gl gl en en en es
Define as propiedades da sección.
Para acceder a esta orde...
Escolla a lapela Inserir - Sección ou escolla Formato - Seccións
Insire o contido doutro documento ou sección na sección actual.
Crea unha conexión DDE . Marque esta caixa de opción e, a seguir, escriba a orde de DDE que desexe usar. A opción DDE só está dispoñíbel se a opción Ligazón estiver marcada.
A sintaxe xeral dunha orde DDE é: "". O servidor é o nome DDE do aplicativo que contén os datos, o tema refírese á localización do elemento (xeralmente, o nome do ficheiro) e o elemento representa o obxecto propiamente dito.
Por exemplo, para inserir unha sección chamada «Sección1» dun documento de texto abc.odt de LibreOffice como ligazón DDE, empregue a orde: «soffice x:\abc.odt Sección1». Para inserir o contido da primeira cela dun ficheiro de folla de cálculo de Microsoft Excel chamada «abc.xls», empregue a orde: «excel x:\[abc.xls] Sheet1 z1s1». Tamén se poden copiar os elementos que se queira inserir como ligazón DDE e despois Editar - Pegado especial. Entón pódese ver a orde de DDE da ligazón seleccionando o contido e escollendo Editar - Campos.
Nome do ficheiro /Orde DDE
Introduza a ruta e o nome de ficheiro do ficheiro que desexe inserir ou prema no botón Navegar para localizar o ficheiro. Se a opción DDE estiver seleccionada, introduza a orde de DDE que desexe empregar.
Localice o ficheiro que desexe inserir como ligazón e a seguir prema en Inserir.
Seleccione a sección do ficheiro que desexe inserir como ligazón.
Cando se abre un documento con seccións ligadas, pídese que se actualicen as ligazóns.
Impide que a sección seleccionada sexa editada.
Protexe a sección seleccionada cun contrasinal. O contrasinal debe ter como mínimo cinco caracteres.
Abre un diálogo onde pode cambiar o contrasinal actual.
Oculta e impide que a sección seleccionada sexa impresa. Os compoñentes das seccións ocultas aparecen en gris no Navegador. Ao colocar o rato sobre un compoñente oculto no Navegador, aparece a información de axuda «oculto».
Non é posíbel ocultar unha sección se é o único compoñente dunha páxina, cabeceira, pé de páxina, nota a rodapé, marco ou cela de táboa.
Introduza a condición que debe ser cumprida para ocultar a sección. A condición é unha expresión lóxica, como "SALUTATION EQ Sr.". Por exemplo, se usa a funcionalidade de formulario de carta de combinación de correspondencia para definir un campo de base de datos chamado «Saúdo» que conteña «Sr.», «Sra.» ou «Don/a», pode indicar que unha sección só se imprima se o saúdo é «Sr.».
Outro exemplo sería crear a variábe lde campo "x" e definir o seu valor como 1. Especifique unha condición baseada nesta variábel para ocultar unha sección, como "x eq 1". Se quere mostrar a sección, defina o valor da variábel "x" como "0".
Esta área da caixa de diálogo só se ve nos documentos XForms.
Editábel en documento só de lectura
Seleccione esta opción para permitir a edición do contido da sección mesmo cando o documento está aberto en modo só de lectura.
Precisamos da súa axuda!
Impressum (Legal Info) | Privacy Policy | Statutes (non-binding English translation) - Satzung (binding German version) | Copyright information: Unless otherwise specified, all text and images on this website are licensed under the Mozilla Public License v2.0. “LibreOffice” and “The Document Foundation” are registered trademarks of their corresponding registered owners or are in actual use as trademarks in one or more countries. Their respective logos and icons are also subject to international copyright laws. Use thereof is explained in our trademark policy. LibreOffice was based on OpenOffice.org.
Help content debug info:
This page is: /text/swriter/01/04020100.xhp